# Referat

|  |  |
| --- | --- |
| **Til:** | Medlemmer av driftsstyret ved Bolteløkka skole |
| **Fra:** | Ronny Sollien Engebråten |
| **Møtegruppe:** | Driftsstyret |
| **Møtested:** | Digitalt på Teams |
| **Telefon:** | 23466450 |
|  |  |

**Referat fra møte i driftsstyret, Bolteløkka skole.**

**Onsdag 13.01.21 kl. 17.00 på Teams**

**Tilstede;** Øystein Gylvik, Katinka Stephenson, Anne Stenseth, Per Maxe, Vegard Rødseth Tokheim, Ingrid Fjellberg, Gulay Katal og Ronny S Engebråten.

**Ikke tilstede**; Vegard Wennesland

**Saker.**

01/21 Godkjenning av

* Innkalling og referat fra 25.11.20 godkjent. Rektor beklaget at han hadde sendt ut referat og innkalling fra MBU møtet i januar 2021.. Dette førte egentlig til at DS fikk enda mer innsyn i skolens virke, som er fint.

02/21 Konstituering av Driftsstyret 2021

* DS-leder Øystein Gylvik tok ansvar og fortsatte som leder. Kathinka Stephenson tok ansvar og ble nestleder.

03/21 Budsjett for 2021. Skolen og AKS.

* Rektor redegjorde for de ulike postene i budsjettene, og svarte ut eventuelle spørsmål fra representantene.
* Skolen mottok ca. 145 000 kr mindre enn i 2020 i ramme 202. Skolen har hatt en nedgang på ni elever, som gjør at tildelingen blir mindre for 2021. Likevel satser skolen på å gå i balanse med de midlene som er tildelt.
* Rektor uttrykte at det er utfordrende å styre økonomien mot balanse, siden det ofte kommer inn refusjoner og regninger helt mot slutten av året. Denne uforutsigbarheten tas med under utarbeidelsen av budsjettet, og skolen lager også et skyggeregnskap for å ha bedre oversikt.
* Skolen vil mest sannsynlig gå mot et mindreforbruk på ca. 200 000 i 2020. Dette vil driftsføres opp mot lønn og undervisningsmateriell. Dette budsjettføres i mars 2021.
* Alle budsjettene ble vedtatt.

04/21 Strategisk plan for Bolteløkka skole 2021

* Rektor redegjorde for strategisk plan. Lærerrepresentantene kom med utdypende informasjon om hvorfor det var viktig med få endringer på planen for 2021.
* DS godkjente strategisk plan for 2021.

05/21 Orientering om status på skolens administrative og pedagogiske drift

* Det er fortsatt utfordrende å drive skole under en pandemi. Rektor ga uttrykk for at det hadde vært mange slitne elever og ansatte før jul. Skolen har laget planer for en eventuell endring fra gult til rødt beredskapsnivå. Dette vil føre til at skolen vil ta i bruk ulike spesialrom som f.eks Festsal, k & h-håndverksrom og realfagsrommet for å få undervisningsrom til alle elevene på skolen. Dette gjorde skolen også i april 2020.
* Lærerrepresentantene uttrykte at det går fint, og at de er imponert over kollegene sine. De har blitt vant til å arbeide etter nye rutiner, men de savner felleskapet med kolleger, og mulighetene til å kunne bruke flere læringsarenaer i byen og marka.
* Rektor nevnte at det var viktig å opprettholde det gode arbeidsmiljøet og humøret som de ansatte fortsatt har, ved å sette av penger til velferdstiltak også de første månedene i året.

06/21 Møteplan vår 2021

* Forslag er onsdag 10.mars og onsdag 9.juni

07/21 Eventuelt

* Ingen saker

Ronny S. Engebråten, rektor